**Hr. Indrek Püvi**

**Ida prefektuur, Narva politseijaoskond**

**politseijaoskonna juht**

indrek.pyvi@politsei.ee

**Avaliku koosoleku korraldamisest**

 Edastame Teile Eesti Leegioni Sõprade Klubi MTÜ juhatuse otsuse.:

 Meil on väga hea meel, et soovite leida lahendust, tagamaks mitme erineva koosoleku üheaegsel korraldamisel tekkivaid võimalikke ekstsesse.

 Kahjuks peame Teile teatama, et meiega, kes me oleme ka varasemalt (dokumenteeritult alates aastast 2009) olnud sellelaadse ürituse eestvedajad ja läbiviijad ei ole keegi ühendust võtnud. Vahepealsel ajal küll suunasime oma fookuse pigem 28.08 peale, kui moodustati Eesti Leegion, aga praegune tähtpäev on piisavalt austusväärne, et Eesti Leegioni Sõprade Klubiga seda uuesti tähistada. Siinkohal palume täpsustada Teie kirjas toodud väidet: „...juba varasemalt avaliku koosoleku korraldamist taotlenud organisatsiooniga,…“, et kas olete mõelnud selle all eelnevatel aastatel seal koosolekut pidanud asjasse mitte puutuvat organisatsiooni või ajaliselt käesoleval aastal saadetud taotluse aega ?

 Oleme arvamusel, et mõlemal juhul on kaalukauss pigem kaldu meie organisatsiooni (ELSK) poole, kes on deklareerinud oma põhi eesmärgiks Eesti Leegionis võidelnud meestele austuse avaldamise. Loodame, et Politsei- ja Piirivalveamet hindab meie koosoleku pidamise soovi positiivselt ja ei lase korduda aastal 2010 kus tolleaegne Vaivara vallavalitsus andis välja ka loa niinimetatud antifašistide meeleavalduseks.

 Lisame juurde, et kui korraldasime Eesti Leegioni asutamise 80 aastapäeva üritust Sinimäegedes, Narvas, Riigikülas, Sininõmmel, Toilas ja Jõhvis, mis oli logistiliselt keerukas, püsisime Politsei- ja Piirivaleametile edastatud ajagraafikus.

 Sellest näete meie sõnapidamist, nii tegudes kui sõnas ja sellele tuginedes soovime, et võtate avaliku koosoleku loa andmisel aluseks taotluse esitamise ajalise faktori.

 Ilusat sooja suve soovides

Eesti Leegioni Sõprade Klubi juhatus